Številka: 1102-7/2020/10

Datum: 3. 3. 2022

Minister za delo, družino, socialne zadeve in enake možnosti na podlagi tretjega odstavka 36. člena Zakona o urejanju trga dela (Uradni list RS, št. 80/10, 40/12 – ZUJF, 21/13, 63/13, 100/13, 32/14 – ZPDZC-1, 47/15 – ZZSDT, 55/17, 75/19, 11/20 – odl. US, 189/20 – ZFRO, 54/21 in 172/21 – ZODPol-G ) izdaja naslednji

**SKLEP**

Minister za delo, družino, socialne zadeve in enake možnosti sprejme Spremembo načrta za izvajanje ukrepov aktivne politike zaposlovanja za leto 2022.

Ta sklep se objavi na spletni strani Ministrstva za delo, družino, socialne zadeve in enake možnosti.

Obrazložitev:

Zakon o urejanju trga dela (Uradni list RS, št. 80/10, 40/12 – ZUJF, 21/13, 63/13, 100/13, 32/14 – ZPDZC-1, 47/15 – ZZSDT, 55/17, 75/19, 11/20 – odl. US in [189/20](http://www.uradni-list.si/1/objava.jsp?sop=2020-01-3287) – ZFRO, 54/21 in 172/21 – ZODPol-G; v nadaljnjem besedilu: ZUTD) v prvem odstavku 36. člena določa, da so podlage za izvajanje ukrepov aktivne politike zaposlovanja (v nadaljnjem besedilu: APZ) smernice za izvajanje ukrepov APZ, načrt za izvajanje ukrepov APZ in katalog ukrepov APZ. Navedeni člen v tretjem odstavku določa, da je načrt za izvajanje ukrepov APZ izvedbeni dokument, pripravljen na podlagi smernic za izvajanje ukrepov APZ za proračunsko obdobje, ki ga po seznanitvi socialnih partnerjev, ki lahko na njegovo vsebino podajo mnenje, sprejme minister, pristojen za delo.

Smernice za izvajanje ukrepov APZ za obdobje 2021−2025 je Vlada Republike Slovenije, po predhodnem posvetovanju z ostalimi socialnimi partnerji, sprejela na svoji 47. redni seji dne 7. 1. 2021.

Načrt za izvajanje ukrepov APZ za leti 2021–2022 je sprejel minister, pristojen za delo, po predhodnem posvetovanju z ostalimi socialnimi partnerji s sklepom št. 1102-7/2020/7 z dne 2. 3. 2021.

V Spremembi načrta za izvajanje ukrepov APZ za leto 2022 so podrobneje kot v smernicah za izvajanje ukrepov APZ opredeljeni:

-        namen in cilji izvajanja ukrepov APZ v proračunskem obdobju,

-        obseg in viri sredstev v skladu s proračunom RS,

-        prednostne ciljne skupine za vključevanje v ukrepe APZ,

-        izvajalci ukrepov APZ in

-        način spremljanja in vrednotenja ukrepov APZ.

Sprememba načrta za izvajanje ukrepov APZ za leto 2022 temelji na:

* spremembi proračuna RS za leto 2022 (Uradni list RS, št. 174/20),
* izvedbenem načrtu Operativnega programa za izvajanje evropske kohezijske politike za programsko obdobje 2014–2020 21.4. (INOP 21.4), z dne 9. 11. 2021 (številka: 410-1/2021/70) in
* Načrtu za okrevanje in odpornost, ki je potrjen z Izvedbenim sklepom Sveta o odobritvi ocene načrta za okrevanje in odpornost za Slovenijo

ter določa spremenjen obseg in vir razpoložljivih sredstev za izvajanje ukrepov APZ v tem letu.

V skladu z določili ZUTD je Ministrstvo za delo, družino, socialne zadeve in enake možnosti dne 4. 2. 2022 Spremembo načrta za izvajanje ukrepov APZ za leto 2022 poslalo v seznanitev Ekonomsko – socialnemu svetu.

Na podlagi navedenega in v skladu s tretjim odstavkom 36. člena ZUTD minister, pristojen za delo, sprejme Spremembo načrta za izvajanje ukrepov APZ za leto 2022, ki se objavi na spletni strani Ministrstva za delo, družino, socialne zadeve in enake možnosti.

Janez CIGLER KRALJ

MINISTER

Priloga:

* Sprememba načrta za izvajanje ukrepov aktivne politike zaposlovanja za leto 2022.